
"Sve nas pitaju za mišljenje o svakom detalju da bi nas 
sprečili da imamo mišljenje o totalitetu." 


Raoul Vaneigem 





Posmatramo oko sebe i vidimo svet izvan naše kontrole. 

Naša svakodnevna borba za preživljavanje odigrava se u 
neizmernoj i konstantno promenjivoj pozadini... 

Isti procesi funkcionišu svugde... u demokratskim i u totalitarnim vladama... u 
korporacijama i porodičnim poslovima... u čizburgerima i zdravoj hrani... u operi, 
narodnoj muzici ili hip-hopu... u svakoj zemlji i na svakom jeziku... u zatvorima, 
u školama, u bolnicama, u fabrikama, u kacelarijskim zgradama, na ratištima i u 
dućanima. Nešto se hrani našim životima i pljuje nam nazad u lice njegove slike. 



To nešto je proizvod naše sopstvene aktivnosti - naših svakodnevnih radnih života 
prodavanih satima, sedmicama, generacijama. Ne posedujemo privatno vlasništvo 
ili posao od koga možemo da ubiremo profit, pa smo primorani da prodajemo 
svoje vreme i energiju nekome drugom. Mi smo savremena radnička klasa - proli. 



















POSAO 


"Kapital je mrtvi rad\ taj, vampiru nalik, 
živi samo sisanjem živog rada, i živi više, 
ukoliko više rada isiše." 


Karl Marx 













Naše vreme na poslu u 
stvari nije deo naših života. 
To je mrtvo vreme pod 
kontrolom naših šefova 
menadžera. 


Tokom vremena na poslu pravimo stvari koje naši šefovi mogu 
prodati. Ovo bi bili objekti kao pamučne majice, kompjuteri i 
neboderi, ili kvaliteti kao čisti podovi i zdravi pacijenti, ili usluge 
kao vožnja autobusom gde želite iči, konobar koji 



Rad ne obavljamo zbog onoga što se proizvodi. Obavljamo ga da bi bili 
plaćeni, i šefovi nas plaćaju za taj rad kojim bi ostvarili profit. /* t 




























Na kraju dana šefovi ponovo ulože novac koji im mi stvorimo i uvećavaju svoj posao. Naš rad 
je sadržan u stvarima koje naši šefovi poseduju i prodaju - kapital. 

Uvek traže nove načine da polože 
naš rad u stvari. 


nova tržišta da bi ih prodali, 


i nove ljude koji nemaju ništa drugo 
na prodaju osim sopstvenog vremena i 
energije da rade za njih. 













































































Ono što mi dobijemo od posla je dovoljno novca da bi platili kiriju, hranu, odeću i 
pivo - dovoljno da bi se mogli vratiti na posao. Kada nismo na poslu, provodimo 
vreme putujući s posla, pripremajući se za posao, odmarajući se jer smo premoreni 
od posla ili napijajući se da zaboravimo na posao. 

Jedina stvar gora od posla je nezaposlenost. Onda trošimo 
sedmice tražeći posao, i to bez nadoknade. Ako je socijalna 
skrb dostupna, onda ju je veoma teško dobiti i nikada ne donosi 
dovoljno kao posao. Konstantna pretnja nezaposlenosti je 
ono što nas tera na posao svaki dan. 


I naš rad je osnova takvog društva. Moć koju naši šefovi dobijaju od njega širi se 
svaki put kada radimo. To je dominantna sila u svakoj zemlji u svetu. 







































































Na poslu mi smo pod kontrolom naših šefova i tržišta na kojima vrše prodaju. 
Ali nevidljiva ruka uspostavlja radnu disciplinu na poslu i besmislenost na 
ostatak našeg života. Život se čini kao predstava koju gledamo spolja, 
ali koju ne možemo kontrolisati. 

















































































Iskustvo posla je veoma različito u zavisnosti od toga sa koje strane ga obavljate. 
Za naše šefove, posao je način na koji dobijaju novac da bi zaradili još novca. 
Za nas, posao je mizeran način preživljavanja. Sto nas manje plačaju, manje 
zarađujemo. Sto nas brže nateraju na posao, moramo teže da radimo. 


Naši interesi su suprotstavljeni, i postoji konstantna borba 
između šefova i radnika na radnom mestu - kao i u ostatku 
društva zasnovanog na radnom odnosu. Sto više plaćamo 
kiriju ili autobusku kartu, utoliko teže moramo raditi da bi 
platili kiriju i autobusku kartu. 

Trenutno stanje nadnica, beneficija, sati i uslova rada kao i politike, 
umetnosti i tehnologije, rezultat je trenutnog stanja ove klasne 
borbe. Jednostavno ustajući za sopstvene interese u ovoj borbi, 
polazna je tačka podrivanja kapitalizma. 









































ZAJEDNICA 


"Vreme je da se svaki pobunjenik probudi pred činjenicom 
"narod" i radnička klasa nemaju ništa zajedničko." 

Joe Hill 
























































Civilizacija je duboko podeljena. Većina nas provodi 
većinu našeg vremena radeći i većinom smo siromašni, dok 
vlasnici, koji su većinom bogati, upravljaju i profitiraju od 
našeg rada. Sve zajednice i institucije društva su 
izgrađene oko ove osnovne podele. Postoje rasne, 
kulturne i jezičke podele i 
zajednice. Postoji podela 
i zajednica oko pola i 
starosti. Postoji zajednica 
nacije i građanstva, kao 
i podele između nacije i 
onih sa i bez građanskog 
statusa. Mi smo podeljeni 
i ujedinjeni oko vere i 
ideologije. Skupljeni smo 
zajedno da bi kupovali 
i prodavali na tržištu. 

Dok nam se ove podele i ekskluzivne zajednice 
naturaju sa jedne strane, tako nam se 
sveobuhvatna ljudska zajednica prodaje sa druge. 
Ova zajednica je imaginarna i lažna. Ona negira 
r- , ! ■ osnovnu podelu društva. 



Vlasnici poslova rukovode vlastima i medijima, školama i zatvorima, 
kancilarijama socijalnog i policijom. Naši životi su rukovođeni sa< 
njihove strane. Novine i televizija naturaju njihovo viđenje sveta. 

U školama se uči slavna (ili nesrećna) istorija njihovog društva i proizvodi 
spektar diplomaca i propalica koji su podesni za različite oblike poslova. 
Država vrši usluge da bi njihovo društvo moglo nesmetano funkcionisati. 


A kada sve ostalo zakaže, imaju policiju, zatvore i vojsku. 




Ovo nije naša zajednica. 
















































































ANTI-ZAJEDNICA 

"Takva moć koju buržoazija i dalje poseduje u ovom vremenu leži u 
nedostatku autonomije proletarijata i njegove nezavisnosti duha." 


Anton Pannekoek 



















Oni nas organizuju jedne protiv drugih, ali mi se možemo organizovati protiv njih. 
Čitava svrha priče o klasi i "prolima" je u insistiranju na osnovnom načinu na 
kojem ljudi iz različitih "zajednica" imaju suštinski ista iskušenja, te u insistiranju 
kako bi se ljudi iz istih "zajednica" u stvari trebali mrziti. Ovo je polazna 
tačka u borbi protiv postojećih zajednica. Kada počnemo da se borimo za 
sopstvene interese vidimo kako i drugi rade istu stvar. Predrasude otpadaju, 
a naš bes se usmerava tamo gde bi trebao biti usmeren. 





Mi nismo slabi zato što smo 
podeljeni. Podeljeni smo zato 
što smo slabi. 





Postojeće zajednice postaju 
nebitne pod napadom, a pod 
napadom su kad postaju nebitne. 


Rasizam i seksizam postaju neprivlačni kada se radnici i radnice različitih rasa bore protiv 
svojih klasnih neprijatelja rame uz rame. I borba postaje efektivnija kada se uključe i ljudi iz 
različitih "zajednica". 













Neće biti potrebe za zalaganjem za svim 
što se može kupiti i prodati - novcem 
- kada više ne bude potrebe 
za merenjem radnog vremena 
sadržanog u stvarima. Ovo 
se može dogoditi samo kada 
počnemo praviti i raditi stvari 
zato što postoji potreba za njima, 
a ne da bi ih mogli razmeniti. 


Neće biti potrebe za državom da upravlja 
društvom, kada društvo ne bude bilo 
podeljeno na menadžment i radnike 
- kada ljudi počnu sami voditi 
svoje živote. Neće biti potrebe za 
nacionalnim i verskim zajednicama 
postojati ljudska 
zajednica - kada društvo ne bude 
podeljeno na bogate i siromašne. 





Način za stvaranje ovih uslova je u 
borbi protiv postojećih uslova. 











Ova tendencija da se stvori zajednica borbom protiv postojećih uslova našeg života - i time 
protiv posla, novca, razmene, granica, nacija, vlade, policije, religije i rase - u određenim vre¬ 
menima se nazivala "komunizam". 






















Vlast je model političke aktivnosti. Političari koji 
predstavljaju različite zemlje, regije ili "zajednice" 
međusobno se takmiče. Mi smo ohrabreni da 
podržavamo lidere sa kojima se najmanje ne slažemo, 
i zaista nikada nismo iznenađeni kada nas prevare. 


Radničko poreklo ili radikalne ideje 
političara su beznačajne kada oni 
dođu na vlast. Bez obzira ko je na 
vlasti, vlast poseduje sopstvenu logiku. 


Jr. 


Činjenica da 

je ovo društvo podeljeno 
u klase sa suprotstavljenim 
interesima znači da je uvek u 
riziku raspadanja. Vlast postoji da bi 
osigurala da se to ne dogodi. 

Bilo da je vlast 
diktatorska ili 
demokratska, drži 
sve oružje u svojim 
rukama i upotrebila 
bi ga protiv sopstvene 
populacije da bi 
osigurala da nastavimo 
odlaziti na posao. 

























Ne tako davno, ekstremno nestabilna situacija u određenoj zemlji mogla se dezaktivirati 
nacionalizacijom celokupne industrije, stvaranjem policijske države, i to se nazvati 
"komunizmom". Ova vrsta kapitalizma pokazala se slabije efikasnom i manje fleksibilnom od 
dobrog starog tržišnog kapitalizma. Sa padom Sovjetskog Saveza, više ne postoji Crvena 
armija koja bi maršom stabilizovala zemlje na ovaj način, i komunističke partije u ćelom 
svetu postaju obične socijal-demokratije. 



Politička partija radničke klase je kontradikcija u izrazu - ne zbog toga što 
članstvo određene partije ne može biti većinski sačinjeno od radnika, nego 
zato što ona u najboljem slučaju može radničkoj klasi dati samo glas u politici. 

Time se pušta našim predstavnicima da prezentuju ideje o tome kako bi naši šefovi 
trebali upravljati društvom - kako mogu zarađivati novac i držati nas pod kontrolom. Bilo 
da zagovaraju nacionalizaciju ili privatizaciju, više socijalnog ili više policije (ili oboje), 
programi političkih partija su različite strategije rukovođenja kapitalizma. 




















Nažalost, politika postoji i izvan vlasti. Vođe zajednica, 
profesionalni aktivisti i sindikati, žele se postaviti između radnika 
i šefova kao posrednici, pregovarači, sredstvo komunikacije, 
predstavnici, i eventualno mirovnjaci. Oni se bore da zadrže 
ovu poziciju. Da bi to uradili, trebaju mobilizovati radničku 
klasu na kontrolisane načine da bi vršili pritisak na biznisu 
orijentisane političare, i u isto vreme da bi poslodavcima 
nudili radnu snagu spremnu za rad. Ovo znači da nas 
oni moraju rasturiti kada počnemo da se odupiremo. 
Nekada ovo rade sa iznuđivanjem koncesija, a ponekad 
i izdajom. 






Političari nas uvek pozivaju da 
glasamo, da se povučemo 
i pustimo organizatore da 
pregovaraju, da formiramo redove 
iza političara i specijalista u vrsti 
pasivne participacije. Ovi nevladini 
političari nude vlastima način da se 
mirnim putem održi status quo, i za 
uzvrat dobijaju posao upravljanja 
našom bedom. 


Političke grupe su birokratske. One se ugledaju na 
strukture posla, gde je aktivnost kotrolisana spolja. 
One stvaraju specijaliste za politiku. One se grade na 
podeli između vođa i vođenih, između predstavnika i 
predstavljenih, između organizatora i onih koji bivaju 
organizovani. Ovo nije stvar lošeg izbora u stvaranju 
organizacija, kojem bi lek bila velika doza participacije 
u demokratiji. Ovo je direktan rezultat onoga što 
političke grupe pokušavaju ostvariti - upravljanje delom 
kapitalističkog sistema. 

ANTI-POLITIKA 


"Anarhizam nije predivna utopija, niti apstraktna filozofska ideja, 
nego društveni pokret radnih masa." 

Dyelo Truda Group 






Kada se počnemo boriti protiv uslova naših života, potpuno nova vrsta aktivnosti 
se pojavljuje. Više ne čekamo političara da se pojavi i menja stvari za nas. Mi to 
činimo sami, sa drugim ljudima iz radničke klase. Kad god ova vrsta otpora radničke 
klase izbije, političari je pokušaju ugušiti poplavom peticija, lobiranja 
i izbornih kampanja. Ali kada se mi borimo za sebe, 
naša aktivnost izgleda 
potpuno drugačija od 
njihove. Mi uzimamo vlasništvo 
od veleposednika i koristimo ga za 
sebe. Koristimo militantne taktike 
protiv šefova i na kraju se borimo 
sa policijom. Mi formiramo grupe gde 
svako uzima deo u aktivnosti, i nema 
podele na vođe i sledbenike. Ne borimo 
se za naše vode ili našu zemlju. Borimo 
se za sebe. 


A 




m 


V 






To nije krajnji oblike demokratije. Mi namećemo 
svoje potrebe društvu bez debate - potrebe 
koje su suprotne interesima i željama bogatih 
ljudi svugde. Ne postoji ravnopravan način 
u komunikaciji sa ovim društvom. 


Ova tendencija borbe radničke klase da se izdigne izvan 
i protiv vlasti i politike, i da stvori nove forme organizacije 
koje naše poverenje ne daju ničemu osim sopstvenim 
sposobnostima, ponekad se nazivala "anarhizam". 

















































Dakle, mi smo u ratu - klasnom ratu. Ne postoji set 
ideja, predloga i organizacijskih strategija koje mogu 
doneti pobjedu. Ne postoji rešenje osim pobede u 
tom ratu. 

Sve dokoni imaju inicijativu, mi smo razdvojeni i pasivni. 
Naš odgovor na uslove života je individualan: davanje 
otkaza, selidba u kraj gde je kirija niža, pridruživanje 
podkulturama i bandama, samoubistvo, kupovanje 
loto kartica, upotreba droge i alkoholizam, odlazak 
u crkvu ili džamiju. 

Njihov svet se čini kao jedina mogućnost. 
Jedina mogućnost promene se 
doživljava na imaginarnom nivou - 
odvojena od naših života. Njihovi 
poslovi su uobičajeni, sa svim 
krizama i uništenjem koje 
podrazumevaju. 








Kada pređemo u ofanzivu počinjemo prepoznavati jedni druge i 
borimo se kolektivno. Koristimo načine od kojih društvo preko nas 
zavisi da bi ga poremetili. Strajkujemo, sabotiramo, bunimo se, 
dezertiramo, kujemo zavjere i preuzimamo vlasništvo. Stvaramo 
organizacije da bi uvećali i koordinisali naše aktivnosti. Razne 
vrste novih mogućnosti postaju otvorene. 












































Postajemo smeliji i agresivniji u ostvarenju sopstvenih klasnih interesa. Ovi ne leže 
u formiranju nove vlasti, ili stvaranju novih šefova. Naši interesi leže u okončanju 
našeg načina života - i sa tim društva koje se zasniva na tom načinu. 

Mi smo radnička klasa koje želi da ukine najamni rad i klase. Mi smo zajednica 
ljudi koja želi da rasturi postojeću zajednicu. Naš politički program 
se sastoji u uništenju politike. Da bi to postigli, moramo ispostaviti 
subverzivne tendencije koje postoje danas sve dok ne preoblikujemo 
društvo svugde. To se vremenom nazivala "revolucija". 


















www.prole.info 


pamfleti i on-line tekstovi za ljutog najamnog radnika 



